Սա նշանակում է` տասնյակ հազարավոր մարդիկ աշխատանք են գտել այս ոլորտում, տասնյակ հազարավոր ընտանիքներ գումար են վաստակում իրենց կյանքի որակը բարելավելու համար։ Մեր աչքի առաջ մի քանի տարվա ընթացքում մեր շինարարական կազմակերպությունները վերազինվեցին նոր տեխնիկայով, Հայաստան ներմուծվեցին նոր տեխնոլոգիաներ, եւ շինարարության որակը, տեմպերը, պատկերացումներն ընդհանրապես, թե ինչ կարելի է կառուցել ինչ ժամանակահատվածում, էապես փոխվել են", - ասաց նախագահը՝ փաստելով, որ միայն Հյուսիսային պողոտայում ներդրվել է ավելի քան 100 մլրդ դրամ, որի ճնշող մեծամասնությունը մասնավոր ներդրումներ են։ Նրա խոսքերով, ներդրումները կշարունակվեն, քանի որ նորակառույց շենքերի առաջին հարկերն օգտագործվելու են կոմերցիոն նպատակներով։ Ռ. Քոչարյանը նշեց, որ պողոտայի շինարարարության վրա աշխատել են հազարավոր շինարարներ, ավելի քան հազար մարդ էլ մշտական աշխատանք է ունենալու կոմերցիոն հատվածում՝ նկատելով, որ քաղաքի կենտրոնում հնարավոր չէ մշտական աշխատանք ունենալ ցածր աշխատավարձով։